Der var meget på spil i sidste runde af grundspillet i Superligaen, hvor det skulle afgøres, hvem der skulle i mesterskabsslutspil og hvem der skulle i nedrykningsspil.

Alle kampe blev søndag aften afviklet på samme tid i Superligaen. AaB skulle bruge bare et point ude mod AGF, for at sikre sig en af de eftertragtede pladser i top-6, der giver adgang til mesterskabsslutspillet. Kampen endte uden en eneste scoring, og dermed tog AaB femtepladsen. Det var ikke Hobro Iks dag i dag. Brøndby vandt 2-1 på hjemmebane over det nordjyske hold. Hobro kommer med i nedrykningsspillets Pulje 1. Her skal holdet møde AGF, Silkeborg IF og Helsingør ude og hjemme i seks spillerunder. Hvis Hobro IK ender i top-2 i puljen, så er holdet med i kampen om en plads i Europa League. Ender klubben derimod blandt de nederste to hold, skal de spille om nedrykning til 1. division.